OpenLLM-France/wikimedia huggingface dataset:
# Ahmadia

La comunitat ahmadia (en urdú: احمدیہ, ahmadiyya) és un moviment missioner musulmà fundat l'any 1889 al Punjab, a l'Índia britànica, seguint els ensenyaments de Mirza Ghulam Ahmad (1835 - 1908) i que preconitza una renaixença de l'islam i la seva propagació pacífica. Actualment es calcula que té uns 10 milions de seguidors arreu del món.
Ghulam Ahmad va ser una figura religiosa important que deia haver acomplert les profecies sobre la reforma del món a la fi dels temps, tal com pronosticaven les tradicions de les diverses religions, i haver instaurat el triomf final d'islam. Va proclamar-se el mujaddid (reformista diví que apareix cada cent anys) del catorzè segle islàmic, el messies promès i el mahdí.
L'ahmadisme proposa una revisió de l'islam, reflexionant sobre el seu sentit profund i destacant-ne els aspectes pacífics i de tolerància. La visió del moviment pel que fa a certes creences i dogmes islàmics van crear controvèrsia des del moment del seu naixement, fins al punt que un bon nombre d'autoritats religioses no consideren els ahmadites com a musulmans. Tanmateix, ells mateixos s'hi consideren i reivindiquen practicar l'islam tal com el van ensenyar i practicar Muhàmmad i la primera comunitat musulmana.
Després de la mort del seu fundador, el moviment es va dividir en dues branques: la majoritària, batejada Comunitat musulmana ahmadia (Ahmadiyya Muslim Community) i una de minoritària, el Moviment ahmadia de Lahore per a la propagació de l'islam (Ahmadiyya Anjuman Ishaat-i-Islam). La primera està implantada en més de 190 països en els quals efectua diverses obres de caritat.

## Referències

* ↑ «Ahmadiyya Canada». Ahmadiyya Canada.
* ↑ «Pakistan: Prosecute Ahmadi Massacre Suspects». Human Rights Watch.
* ↑ «Who are the Ahmadi?». BBC.
* ↑ Ortega Sánchez, José María «La fe ahmadía: el islam soñado». JSTR, Universidad de Valladolid, 2017.

## Enllaços externs

* Alislam, web de la comunitat ahmadia espanyola (castellà)
# Albert Dorca i Masó

Albert Dorca i Masó (Olot, 23 de desembre de 1982) és un futbolista professional català que ocupa la posició de migcampista. El seu actual equip és la UE Cornellà.
La carrera esportiva d'Albert Dorca comença al planter de la UE Olot. Seguidament signa pel FC Barcelona, inicialment a l'equip juvenil i posteriorment al FC Barcelona C. L'any 2004 Dorca fitxa pel Palamós CF on s'estarà una temporada. El 2005 l'olotí firma per la UE Castelldefels on també hi jugarà una sola temporada. El 2006 fitxa pel Girona FC, en aquells moments a la Tercera divisió del futbol espanyol. L'equip va pujar dues temporades consecutives fins a arribar a la Segona Divisió. En el club blanc-i-vermell va jugar-hi sis temporades. L'any 2012 fitxa pel Racing de Santander per dues temporades. La temporada següent, rescindeix el seu contracte i fitxa pel Real Múrcia CF per dues temporades.

## Referències

* ↑ Dorca deixa el Girona després de set anys i fitxa pel Racing de Santander; El Punt Avui, 29 de juny de 2012
* ↑ Dorca es presenta a Múrcia amb ganes de tornar a gaudir del futbol; Diari de Girona, 9 d'agost de 2013

## Enllaços externs

* Albert Dorca i Masó a BDFutbol
* Albert Dorca i Masó, Fitxa a Soccerway
# Microtus anatolicus

Microtus anatolicus és una espècie de mamífer rosegador de la família dels cricètids. És endèmic de les estepes de l'Anatòlia Central (Turquia). El seu hàbitat natural són les zones de sòl alcalí sec amb plantes halòfites disperses. Està amenaçat per la conversió del seu hàbitat en camps de conreu de remolatxa sucrera i l'ús de rodenticides.

## Referències

* ↑ Yigit, N.; Kryštufek, B.; Kefelioglu, H. Microtus anatolicus. UICN 2008. Llista Vermella d'espècies amenaçades de la UICN, edició 2008, consultada el 23 febrer 2015.
# Megalobrama amblycephala

Megalobrama amblycephala és una espècie de peix cipriniforme de la família dels ciprínids.

## Morfologia

Els mascles poden assolir els 200 cm de longitud total.

## Distribució geogràfica

Es troba al riu Iang-Tsé (Xina).

## Referències

* ↑ Dybowski B. I. 1872. Zur Kenntniss der Fischfauna des Amurgebietes. Verh. K.-K. Zool.-Bot. Ges. Wien v. 22. 209-222.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Miko Fogarty

Miko Fogarty (Londres, 23 de maig del 1997) és una ballarina anglesa.

## Biografia

Miko Fogarty va néixer a Londres, però es va traslladar als Estats Units quan només tenia 2 anys. Tot i la seva múltiple nacionalitat, suïssa, britànica i japonesa, viu a Califòrnia. Va començar a formar-se en dansa al Conservatori de Ballet d'Indiana als Estats Units i a l'Escola de Ballet Jinushi, al Japó. La seva mare, Satako, de nacionalitat japonesa, ha tingut un paper crucial en la seva formació i èxit.
Fogarty es va donar a conèixer l'any 2011, quan només tenia 12 anys, gràcies a la seva participació destacada en el Youth America Grand Prix, la competició més important per a joves ballarins. Aquesta experiència va ser documentada en el film "First Position", dirigit per Bess Kargman, que va seguir la vida de sis joves ballarins preparant-se per aquesta competició. El documental "First Position" va ser un punt d'inflexió en la carrera de Miko Fogarty. El film mostrava la intensa preparació de sis joves ballarins, incloent-hi Miko, Michaela DePrince, Aran Bell, Jules Fogarty (el seu germà), Joan Sebastian Zamora i Rebecca Houseknecht, per a la competició del Youth America Grand Prix a Nova York. La pel·lícula revelava la duresa dels entrenaments, les dietes estrictes i les pressions acadèmiques que Miko va afrontar per tal de dedicar més temps a la dansa.
Després del seu èxit inicial, Miko Fogarty ha guanyat diversos premis, incloent-hi la medalla d'or al Ballet de la Competència Internacional de Moscou l'any 2013. L'any 2015, es va unir al cos de ball del Blirmingham Royal Ballet d'Anglaterra. A 17 anys va tenir una lesió i va decidir dedicar-se a la ciència i començar a estudiar medicina podològica.

## Referències

* 1 2 3 4 «Bailarina suiza Miko Fogarty en Ecuador: El ballet te enfoca y te mantiene disciplinado, pero también hay vida fuera de él» (en castellà). El Universo, 07-06-2022. [Consulta: 16 juny 2024].
* ↑ Spirit, Dance. «Prodigy Miko Fogarty Grows Up» (en anglès americà), 01-03-2015. [Consulta: 16 juny 2024].
# Alfonso I d'Àvila

Alfonso Fernández de Córdoba, o simplement Alfonso de Córdoba o també Alfonso I, també citat en la variant del seu nom, Alonso, fou un religiós castellà d'origen noble, que fou bisbe d'Àvila entre els anys 1361 i 1371.
D'origen noble, de la casa de Cabrera a Còrdova, fou fill d'Alfonso Fernández de Témez i de la seva segona esposa, Juana de Meneses. Va ser bisbe durant el regnat d'Enric II de Castella, de fet, durant el seu episcopat es va produir la batalla entre Enric i el seu predecessor, el seu germà bastard Pere I, darrer membre de la casa de Borgonya, que morí en batalla en mans d'Enric. Pacificat el regne, va assistir a les corts de Toro de 1371 convocades pel nou rei. De la seva vida poc més es coneix, una de les poques notícies és la seva sepultara a la capella major de la catedral d'Àvila.
A causa de la repetició del nom Alfonso en poc més de 30 anys en el bisbat d'Àvila, hi ha confusions entre Alfonso I i el seu successor immediat, Alfonso II. A més, després de l'episcopat de Diego de los Roeles, encara hi ha un tercer Alfonso de Córdoba, que fou en realitat nebot del primer Alfonso.

## Referències

* ↑ Ruano, 1779, p. 221-222.
* ↑ Carramolino, 1872, p. 399.
* 1 2 Carramolino, 1872, p. 410-411.

## Bibliografia

* Carramolino, Juan Martín. Historia de Ávila, su provincia y obispado (en castellà). Tom II. Madrid: Librería Española, 1872.
* González Dávila, Gil. Teatro eclesiástico de las iglesias metropolitanas y catedrales de los Reynos de las dos Castillas (en castellà). Tom I. Madrid: Imprenta de Pedro de Horna y Villanueva, 1647.
* Ruano, Francisco. Casa de Cabrera en Córdoba (en castellà). Còrdova: Oficina de Juan Rodríguez, 1779.
# Alfonso II d'Àvila

Alfonso fou un religiós castellà, que esdevingué bisbe d'Àvila entre els anys 1372 i 1378.
Segons Carramolino, d'aquest bisbe se n'omet el nom, com va fer el cronista Gil González Dávila. Hom afirmava que era la mateixa persona que Alfonso I. Tanmateix, Carramolino opina que aquest prelat era membre de la Casa de Córdoba, com el seu predecessor.
Va ser bisbe durant el regnat d'Enric II de Castella, apareix documentat encara el 1378. El 1375 va fundar, amb autoritat papal, el convent d'ermitans de Guisando, dirigit a l'orde dels jerònims, donant-los, finalment, un veritable monestir. Del seu episcopat també daten els estatuts més antics de la diòcesi avilesa, de 1372.
Fou enterrat a la catedral d'Àvila, a prop de l'altar de San Ildefonso, on també hi ha un bust de pedra de granit amb insígnies episcopals, en tant que el capítol catedralici el va considerar un dels seus benefactors, perquè va consignar-hi certes rendes de l'impost conegut com la Martiniega.

## Referències

* 1 2 3 4 Martín Carramolino, 1872, p. 399-400.
* ↑ González Dávila, 1647, p. 258-259.
* ↑ Ramo Ahijado, 2011, p. 53.

## Bibliografia

* Martín Carramolino, Juan. Historia de Ávila, su provincia y obispado (en castellà). Tom II. Madrid: Librería Española, 1872.
* González Dávila, Gil. Teatro eclesiástico de las iglesias metropolitanas y catedrales de los Reynos de las dos Castillas (en castellà). Tom I. Madrid: Imprenta de Pedro de Horna y Villanueva, 1647.
* Ramos Ahijado, Sonsoles. La catedral de Ávila como institución musical durant la segunda mitad del siglo XVII (en castellà). Salamanca: Ediciones Universidad de Salamanca, 2011. ISBN 978-84-9012-027-9.
# Mesquita (Rio de Janeiro)

Mesquita és una ciutat de l'Estat de Rio de Janeiro, al Brasil. La població és de 190.056 persones (dades de 2008). El municipi ocupa una àrea de 34,767 km²;.

## Referències

* ↑ http://www.ibge.gov.br/home/estatistica/populacao/estimativa2009/Pop2009_Dou.pdf
Viccionari
# Mibamwe II Sekarongoro II Gisanura

Mibamwe II Sekarongoro II Gisanura va ser Mwami (rei) del regne de Ruanda entre 1609 i 1642. Sembla que instal·là el centre de la seva cort a Mutakara-na-Nyamagana, va ser el primer monarca ruandès a practicar investigacions judicials abans del mateix procés.

## Referències

* ↑ Fegley, Randall. A History of Rwandan Identity and Trauma: The Mythmakers' Victims. Lexington Nooks, 2016, p. 5.
* ↑ Kagame, Alexis. Un Abrégé de l'Histoire du Rwanda (en francès). Editions Universitaires du Rwanda, 1972.
* ↑ La justice au temps du Mwami Mibambwe II Sekarongoro II Gisanura [1609-1642 par Mwalimu Mureme Kubwimana]

## Bibliografia

* (anglès) Aimable Twagilimana, « Appendix B : Bami (Kings) of Rwanda », in Historical dictionary of Rwanda, Scarecrow Press, Lanham, Md., 2007, p. 181 ISBN 978-0-8108-5313-3
# Miquel Ferrà

Miquel Ferrà és el nom dels següents personatges:
* Miquel Ferrà i Juan (Palma, 1885-1947), poeta i escriptor mallorquí.
* Miquel Ferrà i Martorell (Sóller, 1940), escriptor mallorquí.
# Miquel Fluxà Rosselló

Miquel Fluxà Rosselló (Inca, 1938) és el President del grup Iberostar. Va ser guardonat amb la Medalla d'Or de la Comunitat Autònoma de les Illes Balears l'any 2014.

## Referències

* http://www.europapress.es/turismo/hoteles/noticia-miguel-fluxa-presidente-grupo-iberostar-medalla-oro-islas-baleares-20140304105803.html
* http://www.caib.es/sacmicrofront/archivopub.do?ctrl=MCRST84ZI164326&id=164326 Arxivat 2015-09-23 a Wayback Machine.
# Cisneros (Palència)

Cisneros és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 693 | 666 | 581 | 551 |

## Personalitats

* Virgilio Zapatero, ex ministre de Relacions amb les Corts entre 1986 i 1993
* García Jiménez (o Ximénez) de Cisneros (Cisneros, 1455 o 1456 - Montserrat, 27 de novembre de 1510), conegut com a abat Cisneros,
# Cisleitània

Cisleitània o Cisletània (en alemany: Cisleithanien, en hongarès: Ciszlajtánia, en txec: Předlitavsko, en polonès: Przedlitawia, en eslovè: Cislajtanija, en ucraïnès: Цислейтанія, transliterat com: Tsysleitàniia) va ser una denominació comuna per la part nord i oest d'Àustria-Hongria. Transleithania, és a dir el Regne d'Hongria les terres del Regne de Croàcia-Eslavònia es trobaven a l'est "més enllà" del riu Leitha.
La capital de la Cisleitània era Viena, el territori tenia 28.571.900 habitants el 1910, arribava des de Vorarlberg a l'oest al Ducat de Bucovina (actualment a Ucraïna i Romania) a l'est i també des de Bohèmia al nord al Regne de Dalmàcia (actualment part de Croàcia) al sud.
Els actuals estats d'Àustria, Txèquia i Eslovènia tenien gran part dels seus territoris dins Cisleitània.

## Etimologia

El nom llatí de Cisleithania deriva del riu Leitha, un afluent del Danubi que formava la frontera històrica entre l'Arxiducat d'Àustria i el Regne d'Hongria en la zona al sud-est de Viena, territoris que des de la perspectiva vienesa estava principalment a l'oest.

## Organització

Cisleithania constava de 15 terres de la corona (Kronländer) que tenien representants en el Consell Imperial (Reichsrat). Les terres de la corona se centraven al voltant de l'Arxiducat d'Àustria (Erzherzogtum Österreich) no eren estats sinó províncies però concebudes com "entitats històrico-polítiques".
Terres de la Corona de Cisleitània :
| | Land | Nom en alemany | Capital |
| 1 | Regne de Bohèmia | Königreich Böhmen | Prag (Prague) |
| 2 | Ducat de Bukovina | Herzogtum Bukowina | Czernowitz (Chernivtsi) |
| 3 | Ducat de Caríntia | Herzogtum Kärnten | Klagenfurt |
| 4 | Ducat de Carniola | Herzogtum Krain | Laibach (Ljubljana) |
| 5 | Regne de Dalmàcia | Königreich Dalmatien | Zara (Zadar) |
| 6 | Regne de Galítsia i Lodomeria | Königreich Galizien und Lodomerien | Lemberg (Lviv) |
| 7 | Litoral d'Àustria Principat delment del Comtat de Gorizia i Gradisca Trieste Margraviat d'Ístria | Österreichisches Küstenland Gefürstete Grafschaft Görz und Gradisca Reichsunmittelbare Stadt Triest Markgrafschaft Istrien | Triest (Trieste) |
| 8 | Baixa Àustria | Erzherzogtum Österreich unter der Enns | Wien (Viena) |
| 9 | Margraviat de Moràvia | Markgrafschaft Mähren | Brünn (Brno) |
| 10 | Ducat de Salzburg | Herzogtum Salzburg | Salzburg |
| 11 | Silèsia austríaca | Herzogtum Schlesien | Troppau (Opava) |
| 12 | Ducat d'Estíria | Herzogtum Steiermark | Graz |
| 13 | Comtat del Tirol | Gefürstete Grafschaft Tirol | Innsbruck |
| 14 | Alta Àustria | Erzherzogtum Österreich ob der Enns | Linz |
| 15 | Vorarlberg | | Bregenz |

## Referències

* ↑ «Austro-Hungarian Monarchy». The Columbia Encyclopedia. [Consulta: 23 abril 2008].

## Enllaços externs

* www.cisleithanien.eu Arxivat 2009-01-30 a Wayback Machine.
# Cisma de Foci

El Cisma de Foci és una controvèrsia que va durar entre 863-867 entre l'Església Ortodoxa de Constantinoble (futura Església Ortodoxa) i el cristianisme occidental, liderat pel Papa.
Aquest conflicte es va precipitar per l'oposició del papa catòlic Nicolau I (r. 858-867) a la designació per part de l'emperador romà d'Orient Miquel III d'un erudit laic, Foci, com a patriarca de Constantinoble. El cisma va acabar efectivament el 867 tant amb la mort del Papa Nicolau com amb la primera deposició de Foci. No obstant això, van caldre dos concilis de Constantinoble (869-870 i 879-880) per resoldre completament la situació.
La controvèrsia també va incloure els drets eclesiàstics jurisdiccionals d'Orient i Occident a l'església búlgara, així com una controvèrsia doctrinal sobre la paraula filioque (que significa 'i del Fill'), que es va sumar al Credo de Nicea per l'Església llatina, i que va ser el punt de ruptura teològica al segle xi amb el Gran Cisma d'Orient.

## Referències

* ↑ Vegeu Enciclopèdia Catòlica, Union of Christendom
# Moblin

Moblin és un projecte de codi obert enfocat al desenvolupament de programari orientat a dispositius mòbils per a connectivitat a internet (MIDs) i nous tipus de dispositius com netbooks i nettops. Intel va posar en marxa el web de Moblin.org el juliol de 2007 i el va actualitzar de manera significativa l'abril de 2008 amb el llançament de la família de processadors Intel Atom a l'Intel Developer Forum celebrat a Shanghai. Al web també es pot trobar un SDK (kit de desenvolupament). El sistema operatiu Moblin 2 està especialment dissenyat per a funcionar a processadors Intel Atom, com els que podem trobar a un netbook. L'abril de 2009 Intel va traspassar Moblin a la Linux Foundation.

## Principals components

* Creador d'Imatges Moblin (MIC): permet als desenvolupadors crear un sistema Linux adaptat per a un dispositiu. Emprant MIC, un desenvolupador d'una plataforma pot triar quins components de Moblin vol integrar al seu dispositiu, construir el sistema, copiar tots els arxius necessaris a un pen drive USB i carregar-lo al dispositiu destí.
* Nucli: pedaços específics de la plataforma per al nucli de Linux i molts altres controladors de dispositius.
* UI Framework: interfície gràfica i entorn de treball subjacent basat en GTK, que utilitza l'entorn de treball d'aplicacions Hildon.
* Política de gestió d'energia: estén i millora les capacitats de gestió d'energia existents a Linux.
* Navegador: el navegador Moblin és un navegador web basat en tecnologies Mozilla amb una interfície gestionada de manera tàctil i amb la integració amb el UI del MID. El navegador Moblin soporta complements com l'Adobe Flash.
* Multimedia: so, vídeo i visualització de fòrums incloent els entorns de treballmultimèdia Helix o GStreamer.
* Gestor de Connexions de Linux: connexions a Internet que poden ser ampliades mitjançant els complements que suporten múltiples tecnologies sense fils o per cable.

## Vegeu també

* MeeGo
* Android

## Referències

* ↑ «Moblin.org - Mobile Linux Internet Project». Arxivat de l'original el 2008-06-08. [Consulta: 31 maig 2009].
* ↑ "Intel Pushes New Operating System For Netbooks"by Priya Ganapati 2009

## Enllaços externs

* Projecte Moblin
# Moby

Moby (11 de setembre de 1965, Harlem, Nova York) és un compositor i músic de música electrònica estatunidenc. El seu vertader nom és Richard Melville Hall. Pren el nom artístic del seu avantpassat Herman Melville, autor de Moby Dick.

## Discografia
### Àlbums

* Hotel (2005)
* Baby Monkey (com a Voodoo Child, 2004)
* 18 B Sides + DVD (2003)
* 18 (2002)
* Play (1999)
* Play: Edició Limitada en una capsa de 2 CDs
* Mobysongs
* I Like to Score (1997)
* Rare: The Collected B-Sides 1989-1993
* The End of Everything (com a Voodoo Child)
* Animal Rights (1996)
* Everything is Wrong (DJ mix)
* Early Underground
* Ambient (1993)
* The Story So Far
* Instinct Dance
* HERVEY STORY
* Last Night (2008)
* Wait for Me (2009)
* Destroyed (2011)
* Innocents (2013)
* Long Ambients 1: Calm. Sleep. (2016)
* These Systems Are Failing (2016)
* More Fast Songs About the Apocalypse (2017)
* Everything Was Beautiful, and Nothing Hurt (2018)
* Long Ambients 2 (2019)
* All Visible Objects (2020)
* Live Ambients – Improvised Recordings Vol. 1 (2020)
* Reprise (2021)
* ambient 23 (2023)
* Resound NYC (2023)
* Always Centered at Night (2024)

### Singles

* 1991 "Go" #10 UK
* 1993 "I Feel It / Thousand" #38 UK
* 1993 "Move" #21 UK
* 1994 "Hymn" #31 UK
* 1994 "Feeling So Real" #30 UK
* 1995 "Everytime You Touch Me" #28 UK
* 1995 "Into the Blue" #34 UK
* 1997 "James Bond Theme (Moby's Re-Version)" #8 UK
* 1998 "Honey" #33 UK
* 1999 "Run On" #33 UK
* 1999 "Bodyrock" #38 UK
* 1999 "Why Does My Heart Feel So Bad" #16 UK
* 2000 "Natural Blues" #11 UK
* 2000 "Porcelain" #5 UK
* 2000 "South Side" #14 US
* 2000 "Why Does My Heart Feel So Bad (re-issue) / Honey (remix)" #17 UK
* 2002 "We Are All Made of Stars" #11 UK
* 2002 "Extreme Ways" #39 UK
* 2002 "In This World" #35 UK
* 2005 "Lift Me Up" #18 UK
* 2005 "Raining again" #18 UK
* 2005 "Spiders"

## Referències

* ↑ Pingitore, Silvia. «Interview with electronic music legend Moby which is way too short but I’m happy anyway» (en anglès britànic), 27-05-2021. [Consulta: 4 juliol 2023].
* ↑ Will Richards. «Moby to release new two-and-a-half-hour ambient album on New Year’s Day» (en anglés). New Musical Express, 31-12-2023. [Consulta: 1r gener 2023].

## Enllaços externs

* Web oficial
* Moby a Allmusic.com
# Aldeaquemada

Aldeaquemada és un municipi de la província de Jaén, situat al nord de la província, amb 542 habitants el 2006 (INE).

## Història

Població nascuda el 1768, fruit de la política il·lustrada de repoblació de Carles III a Sierra Morena. Els seus primers habitants van ser colons centreeuropeus.
# Aldeasoña

Aldeasoña és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 | 2007 |
| 167 | 126 | 95 | 82 | 79 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Aldeaseca de Alba

Aldeaseca de Alba és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 153 | 149 | 129 | 110 |

## Enllaços externs

* Enllaç a Wikisalamanca Arxivat 2008-12-02 a Wayback Machine.
# Amparo Martí

«Amparo Martí» té aquests significats:
* Micaela Chalmeta, més coneguda com a Amparo Martí, cooperativista
* Amparo Martí Martínez, actriu valenciana.